**РЕШЕНИЕ № ПВ – 150- ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становища от РЗИ Пловдив и БДУВ ИБР Пловдив

**Р Е Ш И Х**

**да се извърши** оценка на въздействието върху околната среда за

**инвестиционно предложение (ИП)**: **„Изграждане на кариера за добив на строителни материали- пясък и баластра на концесионна площ от 228 дка“**

**Местоположение:** имоти с № 380004, 380005, 380006, 380007, 380008, 390003, 390171, 390173, 800018, 800170 землище на с.Момино село, община Раковски

|  |  |  |  |  |
| --- | --- | --- | --- | --- |
| **Координатен регистър на находище (концесионна площ) "Момино село"** | | | | |
| Координатна система 1970 г. | | | | |
| **Точка** | **Y** | **X** | **Z** | **Означение** |
| 1 | 8627327.0 | 4560393.0 | 179.7 | Ит-1 |
| 2 | 8627502.0 | 4560357.0 | 179.0 | Ит-2 |
| 3 | 8627488.0 | 4560291.0 | 179.0 | Ит-3 |
| 4 | 8627674.0 | 4560252.0 | 179.1 | Ит-4 |
| 5 | 8627608.0 | 4559927.0 | 174.7 | Мс-6 |
| 6 | 8627675.0 | 4559844.0 | 175.1 | Ет-1 |
| 7 | 8627500.0 | 4559500.0 | 172.3 | Мс-4 |
| 8 | 8627400.2 | 4559701.8 | 174.7 | Мс-8 |
| 9 | 8627366.0 | 4559771.0 | 174.7 | Ит-5 |
| 10 | 8627273.0 | 4559857.0 | 175.1 | Мс-7 |
| 11 | 8627286.5 | 4559991.3 | 175.3 | Ш-1 |

**Възложител**: **„АДВАНС” ООД,**

Характеристика на инвестиционното предложение(ИП):

Предложението предвижда проектирането и разработването на кариера за открит добив на подземни богатства – строителни материали /пясък и баластра/ в границите на утвърдените запаси на находище „Момино село. Общата площ на находището е 228 дка., в т.ч. и терени със спомагателно и обслужващо значение. Обект на търсене и проучване е речната баластра от заливните и надзаливни тераси на река Стряма. Минно-техническите условия за експлоатация в находище “МОМИНО СЕЛО” са благоприятни за открит добив на полезното изкопаемо. Необходимата площ за дейности от спомагателно и обслужващо значение: миячно-сортировъчна инсталация /МСИ/ и преместваем офис-контейнер за комунално-битови нужди е 3 дка и е в рамките на концесионната площ.

Инвестиционното предложение е включено в обхвата на т. 2 , буква “а“ от Приложение № 2 на ЗООС и чл.2, ал.1, т.1 от Наредбата за ОС, като съгласно разпоредбата на чл. 93, ал.1, т. 1 от ЗООС подлежи на процедура по преценяване на необходимостта от извършване на ОВОС .

Имотите, в които ще се развива инвестиционното предложение не попадат в границите на защитени зони от мрежата „Натура 2000” и в защитени територии, съгласно Закона за защитените територии. Най- близката защитена зона е BG0000429 „Река Стряма”, за опазване на природните местообитания и на дивата флора и фауна, приета с Решение на МС № 122/02.03.2007г. (ДВ бр.21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл. 40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, няма вероятност реализацията му да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

**I.Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти**

Основният добив в находище „Момино село“ ще се извършва с водопреносима машина (помпен агрегат-земснаряд) за добив на баластра. При разработване на находището, след като се изземе с багер материала от площадка с размери 50 на 50 метра с дълбочина 3,5 метра, се монтира посочената по-горе машина в получилото се вече езеро.Предлаганата машина работи изцяло с електроенергия.

Приетият технологичен ред за отработване на частта от находището, разчетена за срока на концесията, включва последователното отработване на определената площ от първоначалния добивен басейн в източна посока и то по цялата ширина на фронта.

На брега на полученото езеро се изгражда басейн чрез дига от земно насипен тип с дълбочина 1,5 м. и преливник от тръба. Водопреносимата машина посредством помпения си ел.агрегат засмуква баластрата заедно с вода от находището, транспортира я по тръби до брега и разтоварва в изградения басейн. През преливника на басейна водата ще се връща обратно в езерото, а на брега остава отцеден материал /пясък и баластра/, който после се изгребва оттам. Материалът от отцедения басейн се изгребва и подава на миячно-сортировъчна инсталация чрез челен товарач, който после се ползва и за експедиция на готовата продукция.

* Реализирането на инвестиционното предложение не е свързано с необходимост от изграждане на нови пътища. От находището до него има съществуващ полски път, добре уплътнен.
* В хода на експлоатация на обекта се предполага възникване на допълнително замърсяване и дискомфорт на околната среда. Има вероятност от засягане на район, по-голям от този на извършваната дейност.

**II. Местоположение в това число чувствителност на средата,съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Територията, в която ще се осъществява дейността, съгласно представените от Възложителя данни обхваща имоти с настоящ начин на трайно ползване: „нива“ и „пасище“. Предвид характера на ИП се очаква въздействие върху земеползването и почвите в района.
* С оглед на значителната концесионна площ -228 дка, при експлоатацията на находището може да се очаква известно нарушаване на качествата и регенеративната способност на природните ресурси в района.
* С писмо изх. № КД-04-09/23.01.2015г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда. Предвид начина на добив на инертните материали и във връзка с вероятността от значително въздействие върху близките водоизточници за питейно-битово водоснабдяване е направена мотивирана оценка, с която се обосновава необходимостта от провеждане на процедура по ОВОС.

**III. Способността за асимилация на екосистемата в естествената околна среда**:

* Реализацията на инвестиционното предложение ще бъде извън границите на защитени зони от мрежата „НАТУРА 2000” и извън границите на защитени територии, съгласно *Закона за защитените територии.* С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона.
* Характерът и капацитетът на инвестиционното предложение предполагат изменение в ключови характеристики на околната среда, вследствие на реализацията му.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на експлоатацията на инвестиционното предложение няма да е ограничен в рамките на добивния участък.
* В изпълнениe разпоредбата на чл. 7, ал. 2, т. 2,б от Наредбата за ОВОС е поискано становище от РЗИ Пловдив за определяне на степента на значимост на въздействието и риска за човешкото здраве. С писмо изх. № 6564/28.10.2015г., РЗИ- Пловдив е изразила опасения от възникване на здравен риск за населението при осъществяване на инвестиционното предложение предвид близкото отстояние до населени места.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии:**

* Съобразно изискванията на чл.4, ал. 2 от Наредбата за ОВОС Възложителят е уведомил за своето инвестиционно предложение кметовете на община Раковски и с. Момино село, както и засегнатото население чрез обяви на информационно табло и общински сайт.
* Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. С писмо изх. № 32-02-3/20.10.2015г. община Раковски информира РИОСВ за липсата на писмени възражения относно инвестиционното предложение. Възложителят „АДВАНС” ООД“ с писмо от 06.11.2015г. декларира липсата на писмени възражения относно инвестиционното предложение.
* Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.
* Чрез процедурата по ОВОС ще се постигне по-пълно отчитане на обществения интерес към ИП.

**VI. Указания към Възложителя във връзка с предприемането на действия по провеждане на процедурата по ОВОС, съобразно изискванията на глава трета от Наредбата за ОВОС**:

• Осигуряване изработването на задание за обхват и съдържание на ОВОС по реда на чл. 10 от Наредбата за ОВОС.

• Провеждане на консултации по заданието с БД ИБР Пловдив, РЗИ Пловдив, РИОСВ Пловдив, други специализирани ведомства и засегната общественост.

• Изготвяне на Доклад за ОВОС от колектив от експерти с ръководител, при спазване изискванията на чл. 83 от ЗООС. Докладът се изработва въз основа на заданието за обхват и съдържание на ОВОС.

• Внасяне в РИОСВ Пловдив за оценка на качеството на Доклада за ОВОС в един екземпляр на хартиен и на магнитен носител (по реда на чл. 13 от Наредбата за ОВОС)

**VІІ.** Съгласно Тарифата за таксите, които се събират в системата на МОСВ /ПМС № 136, ДВ 39 от 2011г., изм. и доп. ДВ бр. 94 от 2012 год./ за издаване на Решение по ОВОС е нужно да внесете по банков път на РИОСВ гр. Пловдив /"УниКредит Булбанк АД, клон Пловдив5, IBAN сметка ВG43UNC R70003119330825 BIC UNCRBGSF / сумата от 700 лв.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на издаването му не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**инж. Валя Атанасова 04.12.2015г.**

За Директор на РИОСВ - Пловдив

Съгласно Заповед на Министъра на ОСВ № РД-231/08.04.2015г